कुछ करने योग्य प्रयोगों का सुझाव. – यंत्रों के अभाव में स्वदेशी-विदेशी गोवंश के प्रभावों का तुलनात्मक अध्ययन कठिन है. यदि वैज्ञानिक सहयोग उपलब्ध न हो तो कैसे पता चले कि कौनसा गोवंश किस प्रभाव का है ? चिकित्सक और वैज्ञानिक सहयोग करना भी चाहे और उसके पास यंत्र व प्रयोगशाला की सुविधा उपलब्ध न हो ? और हो भी तो सरकारी नीति ही अनुकूल न हो तो ? सरकार का तंत्र और सोच बदलने में समय लगता ही है और वह भी तब जब दिशा विपरीत हो. यदि हम गोवंश की पहचान के बारे में अनुभव व परम्परा ज्ञान से जानते भी हैं तो उसे सिद्ध या स्थापित कैसे करें? अथवा अपने स्वयं के विश्वास और अपने ज्ञान को सही साबित करने के लिए क्या उपाय है ? इसके बारे में कुछ सुझाव है. हम अपने अनुभव और समझ से इसमें और भी बहुत कुछ जोड़ सकते हैं.